《遣兴 其五》
宋代·李流谦

疏疏帘色映苍苔，屋角诸峰晓翠开。蝶护残花痴不去，鸟争馀食惯仍来。

向来栖遁初无意，从古经纶别有才。抱杖风前一长啸，破愁安得即时杯。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。